polyglot-tagger/wikipedia-language-snippets-filtered huggingface dataset:
Zanter dem Bréisseler Vertrag vum 17. Mäerz 1948 hu sech déi westeuropäesch Länner wéi Frankräich, Groussbritannien, Holland, d'Belsch a Lëtzebuerg zu enger Allianz fir wirtschaftlech, sozial a kulturell Zesummenaarbecht souwéi fir d'kollektiv Eegeverdeedegung zesumme gedoen.
Den Nordatlantikrot kënnt wéinstens eemol pro Woch um Niveau vun de permanente Vertrieder, den Ambassadeure vun alle Member-Staaten zesummen, all halleft Joer um Niveau vun den Aussen- a Verdeedegungsministeren an all dräi Joer um Niveau vun de Staats- a Regierungsministeren.
Fir séier kënnen a Krisegebidder z'intervenéieren, well d'Iddi vun de bipolare Bedreeungsgedanken net méi gi war, a well méi eng grouss Flexibilitéit néideg war, koum et zum Ëmbau an de Féierungsniveauen an den institutionellen Opbaute vun der NATO an zu der Grënnung vun enger Reaktiounstrupp mat Land-, Loft- an Séi-Sträitkräfte fir séier Asätz.
An der weiderer Entwécklung koum et amplaz zu enger eesäiteger Garantie vun den USA fir déi europäesch Alliéiert aus dem Zweete Weltkrich zu engem wiesselsäitegen Ofkommes, dem Nordatlantik-Traité, deen de 4. Abrëll 1949 vun de Grënnungsmemberen ënnerschriwwe gouf, an de 24. August dat selwecht Joer a Kraaft getrueden ass.
Bis 1966 gëtt d'Strategie vun der massiver Vergeltung verfollegt; als Reaktioun op den Ofbau vum sowjeteschen Atomwaffepotential gëllt d'Premisse: Fir all ofgeschoss Sowjetesch-Rakéit äntwert d'NATO mat villfachen eegenen Atomrakéiten, déi op d'Sowjetunioun ofgeschoss ginn.
Mam Arrêté grand-ducal vum 29. Juli 1954 goufen doropshin d'Beruffsschoulen an der Stad, zu Ettelbréck, Dikrech, Ëlwen, Wolz, Gréiwemaacher an zu Réiden geschaaft an déi fréier Annex vum Klouschter gouf mat engem neie Gebai ersat.
Wéi d'Achaier ënner Féierung vum Agamemmnon hire Krichszuch géint Troja virbereet hunn huet dem Achilles seng Mamm versicht hien ze verstoppe well hien no enger Virausso vum "Seher" Kalchas entweeder bei Troja géif falen, oder e laangt a langweilegt Liewe féiere géif.
Ëm 1680 hunn de Grof Albert-Eugène de Lannoy a seng Fra Jeanne-Thérèse-Claire de Bocholtz am Wëldpark vum Klierfer Schlass eng Kapell baue gelooss, déi am Laf vun de Joren zu enger Pilgerplaz gouf, ëm déi sech en Eremit gekëmmert huet.
Charibert I., Kinnek zu Paräis 561-567; I Ingoberga, * ëm 520, † 589 no der Trennung vum Charibert I. als Nonn zu Tours; II Merofled; III Theodogild, Duechter vun engem Schouster; IV no 562 Marcovefa, eng Schwëster vun der Merofled
Guntchramn , † 28. Mäerz 592, Kinnek zu Orléans 561-592, begruewen an der Kierch Saint-Marcel zu Chalon-sur-Saône; I Veneranda; II virun 561 Marcatrud, Duechter vum Herzog Magnachar am Jura; III 566/567 Austregildis, genannt Bodilla , eng Déngerin vun der Marcatrud
Op der Grenz mat Anlier leeft de Ruisseau de la Planche an de Ruisseau d'Anlier dee seng Quellen am Habicher Wald huet a soss nach vum Ruisseau de Nobipré, dem Ruisseau de la Houe, dem Ruisseau du Wé de Chaumont, dem Ruisseau de Houdoimont an dem Ruisseau du Courrier gefiddert gëtt.
D'offiziellt Maskottche fir d'WM, e Léiw, gouf den 13. November 2004 virgestallt an heescht Goleo VI. Weider WM-2006-Symboler, déi den Oranisatiounskommitee ëm de Franz Beckenbauer virgestallt huet, sinn den offizielle Logo, deen aus faarwege Gesiichter besteet, an dat offiziellt WM-Plakat (déifblo, mat winzege Stärecher, déi sech zu engem Foussball verbannen).
Déi éischt lëtzebuergesch Nationalekipp huet haaptsächlech aus Foussballspiller vun de Stater Veräiner Spora Lëtzebuerg, vun der Union Lëtzebuerg a vum Racing Lëtzebuerg bestanen: Alphonse Weicker, Jemmy Becker, Zénon Bernard, François Langers, Joseph Faber, Albert Elter, Emile Kuborn, Joseph Michaux, Henri Schwartz, Michel Ungeheuer a Victor Kauth.
Nodeem an de follgende Joren d'Lellger Leit eng Rei Renovatiounen un hiren Haiser an Häff gemaach haten, d'Kanalaarbechte fäerdeg waren an d'Forstverwaltung eng 100 nei Beem an ëm déi 3000 verschidden Traisch geplanzt haten, gouf Lellgen 1985 zum Öslinger Modelldorf ernannt.
Déi nei Ierfdynastie, déi am Ufank nach zimmlech wackelech war, well verschidde wichteg Leit den Hugues - net ganz zu Onrecht - als Usurpator betruecht hunn (den Hugues hat e méi legitime Rival, den Herzog Charel vun Nidderloutrengen, verdrängt), sollt - direkt oder iwwer Niewebranchen - ronn aachthonnert Joer bestoen.
Hiren Numm bezitt d'Kapetenger-Dynastie vum Hugues sengem Bäinumm "Capet", deen anscheinend vu sengem "Look" hierkënnt: als Laienabt deen en och war, huet den Hugues ëmmer eng Cape, deemno eng Zort Mantel ouni Äerm, gedroen, an dat soll him säi Spëtznumm abruecht hunn.
No der gloriéiser a bal legendärer Zäit vun de Karolenger koum et, wéinst interne Streidereien, friem Invasiounen (Wikinger am Nordwesten, Madscharen oder Ungarn am Osten a Sarazenen am Süden) an och wéinst dem kulturellen Zesummebroch, zur progressiver Opléisung vum Karolengerräich.
De westlechen Deel vun der Ierfschaft vum Karel dem Groussen huet sech deemools vum ëstlechen Deel lassgemaach, a lues a lues huet d'Famill vun de Robertinger , déi an der Paräisser Géigend an am Val de Loire verwuerzelt war, déi lescht Vertrieder vun de Karolenger verdrängt an ofgeléist.
Wat deemools, op engem Sonndeg vum Summer 987 zu Noyon, genee geschitt ass, wéi den Herzog vun de Franken, Hugues Capet, nom Doud vum Louis V. bei engem Juegdaccident zu Senlis, vum Adel a vun der Kierch als neien Herrscher am Weste gewielt gouf, war laang e Rätsel a bleift bis haut deelweis onkloer.
Wéi 1968 am Irak d'Baath-Partei un d'Muecht koum, huet de Saddam Hussein an der neier Regierung d'Amt vum stellvetriedende Generalsekretär vum Revolutionäre Kommandorot iwwerholl, an och déi vum Chef vum Ministère fir Staatssécherheet a vum Propaganda-Ministère 1969 och de Poste vum Vizepresident.
Mam Doud vum Baath-Partei-Grënner a Vizepresident Michel Aflaq an der Ausschaltung vum Chairallah Talfah, deen als Krichsminister am Golfkrich populär ginn ass, am selwechte Joer gouf et keng, och net usazweis rivaliséierend moralesch Autoritéit méi nieft oder hanner dem President, déi de Saddam Hussein zum Krich géint de Kuwait hätt kënne beaflossen.
791 vun hinne si gestuerwen, 4.187 Persoune goufen ëmgesidelt, 640 Persounen hunn aus politesche Grënn hir Plaz verluer a vill Lëtzebuerger Beamten, besonnesch Professeren, goufen an Däitschland zwangsverflicht an op hirer Plaz vun Nazien ersat.
Déi grouss Iwwerraschung koum de 16. Dezember 1944, wéi déi éischt Granaten zu Dikrech explodéiert sinn an d'Miliz vu Veianen sech a Richtung Dikrech-Ettelbréck ofgesat huet, mat der Noriicht: "D'Preise sinn duerchgebrach a kommen erëm".
D'Verordnung betreffend Ordnung des jüdischen Lebens in Luxemburg vum 29. Juli 1941 huet d'Judden net nëmmen aus der Gesellschaft ausgeschloss (z. B. Verbuet fir nach un ëffentleche Manifestatiounen deelzehuelen), mä se huet och éischter wéi an Däitschland een distinktiivt gielt Zeeche fir d'Kleeder agefouert.
Nodeem d'Alliéiert de 6. Juni 1944 an der Normandie gelant waren an hinnen de 27. Juli 1944 den Duerchbroch zu Avranches gelonge war, wousst jiddwereen zu Lëtzebuerg, datt d'Liberatioun vum Land nëmme méi eng Fro vun der Zäit wier.
Wéi dat Däitscht Räich den 1. September 1939, nom Uschloss vun Éisträich, no der Annexioun vum Sudeteland a vu Béimen a Mieren, och nach Polen ugegraff huet, ass d'Faass iwwergelaf a Groussbritannien a Frankräich hunn dem Nazidäitschland de Krich erkläert; domat huet den Zweete Weltkrich ugefaangen.
Liège-Bastogne-Liège ass eng Vëloscourse, déi an der Belsch vu Léck op Baaschtnech, an zeréck gefuer gëtt, ausser an de Joren 1894 an 1972, wou d'Course zu Spa, repektiv zu Verviers ukomm ass. Déi éischt Course gouf 1892 gefuer.
Sou geet een och dovun aus, datt d'Traditioun vum Buergbrennen op d'Neijoerschfester am anticke Roum zeréckgeet, wou d'Joer mam 1. Mäerz ugaangen ass. Mä och schonn eis Virfaren, déi virun de Réimer hei gelieft hunn, hunn de Brauch vum Buergbrennen och nach géint Enn Februar / Ufank Mäerz als Ofschloss vum Wanter gefeiert.
Buergbrennen ass e Brauch zu Lëtzebuerg an am däitsche Grenzgebitt, an der Belsch, an op verschiddene Plazen a Frankräich, deen dora besteet, fir de Sonndeg no der Fuesent (also den 1. Faaschtsonndeg, och nach Buergsonndeg e grousst Feier ze maachen, dat symbolesch d'Verbrenne vum Wanter duerstellt.
D'éischt Härenekipp vu Gréiwemaacher war tëscht 1994 an 2002 siwe vun néng Kéiere Lëtzebuerger Vizechampion ier et dunn an der Saison 2002/2003 fir de Champion duergaangen ass. Déi Maacher hunn dat Joer souguer nach den Doublé gepackt andeems se d'Coupe de Luxembourg gewonnen hunn.
Am Intesak tëscht Ouljen a Betzder kënnt d'Buusbaach vu lénks derbäi a 700 Meter duerno d'Beirenerbaach och vu lénks, grad sou wéi zu Haastert d'Flëpsbaach, zu Wecker d'Biwerbaach a kuerz viru Manternach d'Mirelbaach.
Se leeft dann duerch oder laanscht d'Uertschafte Mutfert, Éiter, Schraasseg, Schëtter, Mënsbech, Iwwersiren, Menster, Rued-Sir, Ouljen, Betzder, Haastert, Wecker a Manternach, ier se zu Mäertert an d'Musel fléisst.
Zu Lëtzebuerg gëtt et virun allem Weekräizer aus Steen, déi d'Form vun enger rechteckeger Sail hunn, mat uewendrop engem méi breede Kappstéck, op deem eng Kräizegungszeen duergestallt ass. Op der Sail ass och muenchmol e Relief vun engem Hellegen oder et sinn aner Dekoratiounen ze fannen.
Ënner dem Napoléon war Liechtenstein ee vun de Staate vum Rhäinbond , dee vun 1806 bis 1813 als Protektorat vu Frankräich eng Pufferzoon tëscht engersäits dem franséische Keeserräich an anerersäits Preisen, Éisträich a Russland gebilt huet.
D'Fürstentum ass réischt 1719 entstanen, wéi de Fürst vu Liechtenstein seng zwou Herrschafte beim Rhäin, Vaduz a Schellenberg, mat Erlabnis vum deemolege Keeser vum Hellege Réimesche Räich, zu engem neie Fürstentum zesummegeschloen huet.
Wéi d'Persephone eng Kéier am Gaart vun hirer Mamm gespillt huet ass op eemol de Buedem nieft hir opgefuer an den Hades, de Gott vun der Ënnerwelt, ass mat sengem vu Päerd gezunnene Won aus dem Äerdbuedem eropgesprengt an huet d'Meedche mat an d'Ënnerwelt entfouert an et do zu senger Fra gemaach.
D'Demeter, d'Persephone an den Hades hu sech dunn arrangéiert: D'Persephone ass fir zwee Drëttel vum Joer bei hirer Mamm Demeter un der Uewerwelt bliwwen, wann alles gebléit huet a geräift ass. Dann awer ass si zeréck an d'Ënnerwelt gaange fir de Wanter bei hirem Mann ze verbréngen.
Dat neit Wäigesetz vun 2009 hält 5 Wäiregioune fest, mat am Ganzen 22 Wäibaugebidder an deenen et 13 kontrolléiert Appelatiounen Districtus Austriae Controllatus gëtt, déi fir besonnesch gebiddstypesch Qualitéitswäiner däerfe gebraucht ginn.
Wéi de Friedrich III. vu Loutrengen 1278 säi Bouf Matthäus mam Theobald II. vu Bar sengem Meedchen Aleidis bestuet huet, do huet en dem Barer sengem Bouf a Brudder vum Aleidis d'Herrschaft Lonkech ofgetratt, dee se dem Matthäus awer direkt nees als Lehen zeréckginn huet.
D'Situatioun am Südweste vun der Lëtzebuerger Grofschaft ass doduerch geféierlech ginn, verwurrelt war se awer och: d'Loutrenger/Barer hate selwer Deeler vu Péiteng an Nidderkäerjeng, wa se do agefall wieren hätte se also och eegent Land verwüst, gläichzäiteg waren hir Enklaven do de Lëtzebuerger relativ ausgeliwwert.
Déi einfachst a bëllegst Verdeedegungsform fir béid Parteie war d'Befreiung vun hire Leifeegenen, fir datt déi an Zukunft selwer hiren neie Privatbesëtz verdeedege sollten, eventuell och andeems se géint d'Bezuele vun enger Karrent e Schutzbündnes mam géignereschen oder soss engem anere Landeshär agaange sinn.
Wéi de Louis den Hellegen 1270 zum Aachte Kräizzuch opgeruff huet, war den Heinrich V. mat vun der Partie a wéi de Kinnek de 25. August vum selwechte Joer un enger Ruhr- an Typhus-Epidemie zu Karthago gestuerwen ass, huet de Kinnek vu Sizilien Charles I. den Heinrich V. als neien Expeditiounsleeder proposéiert, mä déi Aufgab schlussendlech awer selwer iwwerholl.
Den Iran grenzt u 7 Staaten an 2 Mierer: am Osten an Nordosten un den Irak , d'Tierkei am Aserbaidjan , un Armenien an un d'Kaspescht Mier , am Osten a Südosten un Turkmenistan , Afghanistan a Pakistan souwéi un zwéin Ausleefer vum Indeschen Ozean .
D'Populatioun am Iran setzt sech zesummen aus ongeféier 51 % Perser, ongeféier 24 % Aserbaidjaner, ongeféier 7 % Kurden, 8 % Gilaki a Mazandarani, ongeféier 3 % Araber, 2 % Turkomanen, 2 % Luren an 2 % Belutschen an a klengen Zuelen och nach, chrëschtlech Armeenier, Assyrer, Georgier souwéi Judden.
Eng Zwanksperséinlechkeetsstéierung oder eng obsessiv-kompulsiv Neuros, déi net mat enger Zwanksstéierung soll verwiesselt ginn, ass duerch iwwerdriwwe Gewëssenhaftegkeet, Perfektionismus, stänneg Kontrollen, Tockskäppegkeet, Gefiller vun Zweiwel an Zeeche vun iwwergrousser Virsiicht markéiert.
D'Greenpeace-Aktiviste sinn op spektakulär Aktiounen an der Ëffentlechkeet spezialiséiert (Besetzung vu Kamäiner, Uelegtanker-Observatiounen an Schlauchbooter, asw.), awer net ouni d'Hannergrënn an deelweis opwennegen Etüden z'ënnersichen.
Mat engem Kredit vu Greenpeace huet déi Schwäizer Firma Wenko e serieméissege Renault Twingo mat Bensinnsmotor sou ëmgebaut, den Twingo Smile, an huet domat d'Argumenter widderluecht, en Dräi-Liter-Auto wier nëmmen als Diesel an dann nëmmen technesch opwenneg mat Aluminium-Karosserie ze bauen.
En éischte groussen internationalen Titel huet d'franséisch Nationalekipp allerdéngs eréischt an den 80er Jore gewonnen: Ënner der Féierung vum Michel Platini gouf d'Ekipp Tricolore op der EM 1984 am eegene Land Europameeschter, an ass op der WM 1982 a Spuenien an op der WM 1986 a Mexiko all Kéier d'Halleffinall komm.
D'Aarnescht, mat virun allem hire bléieräichen Hallefdréchewisen a Bongerten, bitt engen ettlechen Insekten, dorënner engen 136 Päiperlekszorten, engen 22 Grillen an Heesprénger, engen 102 verschiddene Wanzenaarten an och enger 48 Spannenaarte gënschteg Liewensbedéngungen.
Den Ënnergrond vun der Aarnescht besteet gréisstendeels aus Steemergelkeuper, dee virun zirka 200 Millioune Joren entstanen ass. Am Laf vun de Joermillioune gouf dës Schicht vu verschiddenen anere Schichten, vu rouden Téin aus dem Rhät a groe Psilonoteschichten, iwwerdeckt, déi awer nees gréisstendeels duerch Wand a Waasser lues a lues ofgedroe goufen.
Mam Zil, den Naturfrënd iwwer d'Reserv, déi historesch a kulturell Aspekter vun der Aanescht z'informéieren, ass am Joer 2003 an Zesummenaarbecht mat der Amicale de l'Aarnescht, der Forstverwaltung an der Gemeng Nidderaanwen en neie Léierpad vun ongeféier 4 km amenagéiert ginn.
D'Aarnescht ass op Initiativ vum Professer Léopold Reichling, dee bei Recherchen an den 1970er Jore schonn de Räichtum vu seele Planzen an Déieren erkannt huet, mam groussherzoglechem Reglement vum 1. Februar 1988 mat 48 ha an enger 27 ha grousser Pufferzon ënner Naturschutz gestallt ginn.
Traditiounsgeméiss ass Istanbul de Sëtz vum Patriarch vu Konstantinopel, deen als Chef vun der ganzer Orthodoxie unerkannt ass. D'Stad ass Sëtz vum Äerzbëschof vun der tierkesch-orthodoxer Reliounsgemeinschaft, vum armeeneschen Äerzbëschof a vum tierkeschen Oberrabbiner.
De Shintoismus aus Japan schéngt op den éischte Bléck bëssen duercherneen, mä mat der Zäit gëtt däitlech, datt de Shintoismus a Japan eng déifgräifend Systematik a sech huet, déi virun allem doduerch bewierkt gëtt, datt de Shintoismus a Japan als konspirativ Léier an der Analogie zum esoteresche Buddhismus verstane gi muss.
De Fait, datt de Bin Laden e fréieren Alliéierte vun den USA a speziell der CIA war, gëtt och als Beweis fir eng fatal Aussepolitik gesinn, bei där d'Ënnerstëtzung vu militanten demokratiefeindleche Gruppéierunge wärend dem Kale Krich an den entspriechende Länner eng Situatioun geschaf hunn, déi schliisslech op d'USA selwer zeréckgefall soll sinn.
An der westlecher Welt gëtt dacks iwwersinn, firwat Selbstmordattentäter sech an anerer an d'Loft sprengen: Am Islam gëtt et keng Garantie, datt een nom Doud an d'Paradäis kënnt, souguer wann ee säi ganzt Liewe laang gutt Wierker geleescht huet.
Sou huet den US-Verdeedegungsminister Donald Rumsfeld de Begrëff vum Alen Europa geprägt, woumat en déijéineg europäesch Staate gemengt huet, där hir Regierunge sech 2003 géint den zweeten US-Krich mat dem Irak gewand hunn – besonnesch Däitschland, Frankräich a Russland.
Maacht d'Gëtzendénger dout, wou ëmmer der se fannt, an ergräift se a belagert se a lauert hinnen aus aller Hannerhalt op. Unerkannt islamesch Theologe weisen awer dorophin, datt de Koran den Ugrëffskrich, d'Doudmaachen ouni Nout, d'Doudmaache vun Onschëllegen a Selbstmord-Uschléi ausdrécklech verbitt.
Eréischt an de Jore virdrun huet e Selbstmordattentäter d'Krichsschëff USS Cole am Jemen ugegraff; duerno koume Bommenattentater op US-Botschaften am Kenia souwéi schonn 1993 déi éischt Sprengstoffattack an der Déifgarage vum WTC.
Zunächst huet den US-President Bush an enger Regierungserklärung d'Erwaardung un d'Welt däitlech gemaach: Either you are with us, or you are with the terrorists („Entweeder sidd der op onser Säit, oder op där vun den Terroristen.“) HIen huet domat all Land de Krich erkläert, dat Terroristen an iergendenger Aart a Weis ënnerstëtze géif.
An enger grousser, landeswäiter am Fernsee iwwerdroener Trauerfeier am Foussballstadion vun New York hunn d'Vertrieder vun allen zu New York établéierte Gruppen a Reliounen zesummen den Doudege geduecht an hunn hir multikulturell Toleranz als wesentlecht Zeeche vun der Weltmetropole New York géigesäiteg bekräftegt.
De Colonel Ries wennt sech un d'Justiz, an no enger Rei vu Prozedure gëtt hien drësseg Méint an e Regierungswiessel méi spéit nees an d'Arméi integréiert, mat den offiziellen Excusë vum zoustännege Minister, Etienne Schneider, am Numm vun der Regierung.
Wéi en awer beim Iessen och Wäi verlaangt huet, deen alle Kentaure gehéiert huet ass et zu engem Kampf komm bei deem de Pholos ëm d'Liewe koum wéi e gëftege Fäil dem Herakles aus der Hand gefall ass an um Pholos säi Fouss gefall ass.
Fir vun der Schold erléist ze ginn déi e sech opgeluet hat, well e seng Fra Megara a seng dräi Kanner ëmbruecht hat, ass den Herakles op Rot vu sengem Papp Zeus, anere Quelle no vum Pythia vum Orakel vun Delphi, fir 12 Joer an den Déngscht vum Kinnek Eurystheus getrueden, an huet an deem sengem Optrag d'Heldendoten ausgeféiert.
Zur fréierer Par Pënsch huet ausser der Filialkierch vu Wëlwerwolz och nach d'Parkierch vu Pënsch, d'Filialkierch vun Äischer an d'Kapell vu Lellgen aus der Gemeng Kiischpelt; d'Filialkierch vun Draufelt an d'Kapell vu Siwwenaler aus der Gemeng Klierf gehéiert.
Säin Affekot, de Sandy Cohen mécht sech wierklech Suergen ëm hien, bezillt d'Kautioun, an hëlt hien als Iwwergank mat bei sech, bis eng aner Famill fonnt ginn ass. De Ryan kënnt an eng ganz nei Welt, Newport Beach, wou een Haus mindestens 20 Zëmmeren huet, a sech d'lokal Schickeria all owes op enger Cocktailparty begéint.
Nom Stopp vun der Exploitatioun vun der Minett ënner fräiem Himmel, huet de Mënsch tëscht de Kallekbichebëscher an der ursprénglecher Kulturlandschaft mat Felder a Wisen eng staark verännert Landschaft aus géie Fielswänn, Minièresagäng a Schlakentippen hannerlooss, déi sech an de leschte Joerzéngte selwer iwwerlooss goufen.
D'Schichtstuf vum Dogger, déi do aus den Etage vu Bajocium an Aalenium besteet an déi sech virun ongeféier 175 Millioune Joren entwéckelt huet, bilt de Laangebierg a Richtung Norden an dréit bei Diddeleng no Westen a Richtung Esch of.
An a ronderëm engem fréieren Äerzofbaugebitt erstreckt sech iwwert d'Lieu-diten Haard, Hesselsbierg a Stäbierg eng ofwiesslungsräich Géigend aus Bësch, oppener Landschaft a géie Wänn, wouvun zirka 590 ha zanter dem 30 Juli 1994 ënner Naturschutz stinn an 157 ha als Naturbësch klasséiert goufen.
Hiweiser op Äis a Meteorittekrateren an der Ëmgéigend vun de Pole gëtt et souguer beim Merkur, deem Planéit, deen am nooste bei der Sonn ass. Et ass och méiglech, datt um Mound, um Fong vun déiwe Krateren an de Polregiounen, Äis als Relikt vun Aschléi vu Koméiten iwwerlieft huet.
Miessunge vum Isotopeverhältnes vum Deuterium zum Protium deit dobäi awer éischter op Asteroiden hin, well a Waasseraschlëss a Chondritten änlech Verhältnesser fonnt goufe wéi am ozeanesche Waasser, wougéint d'Miessunge vun deem Isotopeverhältnes a Koméiten an an transneptuneschen Objeten nëmme schlecht mat ierdeschem Waasser iwwerenee klappen.
déi gréisst Verdampfungsenthalpie vun alle Flëssegkeeten (2281,6 kJ/mol; dohier kënnt déi killend Wierkung beim Schweessen), souwéi eng héich Schmëlzenthalpie (6,01 kJ/mol; doduerch huet Salzwaasser nëmmen eng kleng Baisse vum Gefréierpunkt am Verglach zu rengem Waasser), an
An alen Eenheetssystemer gouf d'Waasser benotzt fir d'Wäermt ze definéieren: eng Kalorie war déi Wäermt, déi huet missen zougefouert ginn fir d'Temperatur vun engem Gramm Waasser ëm 1 Grad Celsius erop, respektiv erof ze setzen; dat entsprécht 4,185 Joule.
Si, déi aus enger laangjäreger extensiver Wisen- oder Weedwirtschaft ervirginn, ziele mat hire Vegetatiounsbestänn a Mëtteleuropa zu den aarteräichste Planzegesellschaften iwwerhaapt a bidde virun allem konkurrenzschwaache Planzen, wéi den Orchideeën e Liewensraum.
Duerch déi natierlech Suzessioun setze sech héich Grieser wéi d'Brachypodium pinnatum duerch, ier éischt Getraisch wéi d'Schléif , d'Wäissdar an d'Haartrutt lues vum Bord hir an déi oppe Fläche virdréngen an en éischte Verbuschungsstadium bilden.
Mam Wëssen datt seng onmëttelbar Zukunft domat geséchert ass, geet den Tolkien an de Rescht vu senger Schoulzäit, wou hien ënner anerem duerch d'finnescht Nationalepos Kalevala op d'Finnesch Sprooch opmierksam gëtt, op där hie spéider seng Konschtsprooch Quenya opbaut.
Trotz senger spéiderer Ofneigung géint den Theater hëlt den Tolkien gär d'Roll vum Hermes an enger Opféierung vum Theaterstéck De Fridden un, a geet och am Dezember 1911 nach eemol fir eng Opféierung vum Stéck The Rivals duerch Membere vum T.C.B.S., wou hien d'Roll vun der Mrs. Malaprop iwwerhëlt, op seng al Schoul zeréck.
An de Gedichter aus där Zäit fanne sech déi éischt Hiweiser op Kreaturen, déi spéider a senger Middle-earth-Mythologie hir Plaz fanne wäerten: D'Gedicht Glib zum Beispill beschreift e schläimegt Wiese mat Aen déi schwaach liichten, a wat an enger Hiel lieft, an erënnert domat un d'Figur vum Gollum.
Fréi Versich baséiert hien um Spueneschen, mä wéi hien duerch e Schoulkolleeg op dat Gotescht opmierksam gëtt, fänkt hien net nëmmen un, d'Lücken an dëser doudeger Sprooch selbststänneg opzefëllen, mä och dat Gotescht op eng hypothetesch Ursprooch zeréckzeféieren.
Dëse fréien Doud bewierkt beim Tolkien zwou Saachen: Engersäits eng staark emotional Verbonnenheet mat der kathoulescher Kierch an anerersäits eng pessimistesch Grondhaltung, an d'Virstellung datt dës Welt onwiderruflech gefall ass, an all Victoire dat Däischtert nëmme fir e kuerze Moment méi hell maache kann.
Am Summer 1911 grënnt den Tolkien mat e puer Kolleegen, dorënner de Christopher Wiseman, de Robert Quilter Gilson an den Geoffrey Bache Smith, den T.C.B.S. , eng informell Gemeinschaft vu Frënn, déi sech am Ufank an der Schoulbibliothéik, spéider dann am Barrow's Stores reegelméisseg treffen, fir mateneen iwwer Literatur ze diskutéieren.
Donieft schafft hien zesumme mat sengem Kolleeg Eric V. Gordon un enger Neieditioun vum mëttelenglesche Gedicht Sir Gawain and the Green Knight, déi no hirer Verëffentlechung 1925 séier als erausragende Bäitrag fir d'mëttelenglesch Philologie gëllt.
Mat »middangeard« oder »Mëtteläerd« ass hei d'Welt vun de Mënsche gemengt. Traditionell als »Liichtstral« iwwersat, gleeft den Tolkien datt den Numm »Earendel« op de Morgenstern, d'Venus, hiweist, dee mat sengem Opgoen d'Enn vun der Nuecht an den Ufank vum Dag ukënnegt.
Chrëschtdag 1912 verbréngt den Tolkien bei senger Famill, wou en no enger englescher Chrëschtdagstraditioun als Regisseur an Haaptduersteller en Theaterstéck wat e selwer geschriwwen huet, opféiert - eng bemierkenswäert Tatsaach wann ee seng spéider Ofneigung géint den Drama bedenkt.
Tëscht 1900 an 1902 plënnert den Tolkien mat senger Mamm e puermol zu Birmingham hin an hier, als éischt an den Deel Moseley, dann op King's Heath, wou hien duerch déi ongewinnten Nimm op de Kuelewaggone fir d'éischt Kéier Walisesch liest, a schliisslech op Edgbaston.